Bivši glavni tajnik UN-a Kofi Annan umro je u 81. godini nakon kratke bolesti, doznaje BBC iz diplomatskih izvora.

Na čelu Ujedinjenih naroda bio je od siječnja 1997. do prosinca 2006., a 2001. je zajedno s tom organizacijom nagrađen Nobelovom nagradom zbog njezine revitalizacije i vraćanja fokusa na ljudska prava, kao i zbog borbe protiv HIV-a u Africi. Kasnije je služio kao specijalni UN-ov izaslanik u Siriji gdje je uložio velike napore za mirno rješenje krvavih sukoba. Jedan od svjetski najpoznatijih diplomata i karizmatični simbol Ujedinjenih naroda bio je prvi Afroamerikanac na čelu UN-a.

Annan, porijeklom iz Gane, preminuo je u bolnici u švicarskom Bernu, u ranim satima u subotu, objavila su njegova dva bliska suradnika.

Vijest je potvrđena i na njegovom službenom profilu na Twitteru gdje su objavili priopćenje Zaklade i napisali: 'S velikom tugom obitelj Kofija Annana i Zaklada Kofi Annan javlja da je bivši glavni tajnik Ujedinjenih naroda i dobitnik Nobelove nagrade preminuo mirno u subotu, 18. kolovoza, nakon kratke bolesti.'

It is with immense sadness that the Annan family and the Kofi Annan Foundation announce that Kofi Annan, former Secretary General of the United Nations and Nobel Peace Laureate, passed away peacefully on Saturday 18th August after a short illness... pic.twitter.com/42nGOxmcPZ — Kofi Annan (@KofiAnnan) August 18, 2018

Organizacija International Organization for Migration pri UN-u na Twitteru se oprostila od Annana uz riječi: ‘Danas tugujemo zbog gubitka velikog čovjeka, vođe, vizionara. Zbog gubitka vrijednog života. Zbog gubitka života koji vrijedi slaviti.’